Singura condiție pentru ca România să ajungă în play-off-ul Ligii Națiunilor era ca în Grupa A Cehia să se califice în dauna lui Kosovo, lucru asigurat matematic după 2-1 în această seară. Cehii au 4 puncte distanță de kosovari înaintea ultimei etape.

CU CINE PUTEM JUCA: DOUĂ SCENARII PENTRU ROMÂNIA ÎN PLAY-OFF-UL LIGII NAȚIUNILOR

Divizia B și Divizia D au completate tabloul play-off-ului. În C vor fi sigur cele 3 care și-au câștigat grupa de Liga Națiunilor, Scoția, Norvegia și Serbia, iar procedura UEFA presupune tragere la sorți, din restul de 4 echipe, Bulgaria, Israel, Ungaria și România, pentru a fi desemnată echipa care va completa barajul de C.

1. Dacă vom fi echipa care fi trasă la sorți să completeze barajul de Divizia C, atunci vom întâlni sigur Scoția în semifinale . De ce obligatoriu Scoția? Fiindcă a fost echipa cu cel mai bun punctaj din toată Divizia C și în semifinale va avea parte de cea mai slabă echipă. Meciul s-ar disputa în Scoția! În cealaltă semifinală din C se vor duela Norvegia și Serbia, la Oslo.



2. Dacă nu vom fi echipa care va fi trasă la sorți să completeze barajul de Divizia C, atunci vom merge să completăm tabloul play-off-ului în Divizia A. Și vom întâlni sigur Islanda , în semifinale, pentru că suntem cea mai slabă echipă de Liga Națiunilor din C. De asemenea, vom evolua în deplasare. În cealaltă semifinală ar putea fi oricare două formații dintre Bulgaria, Israel și Ungaria.

LOCUL FINALEI SE TRAGE LA SORȚI

Barajele de Liga Națiunilor se vor disputa la finalul lunii martie, iar finalele celor 4 divizii se vor disputa pe terenul uneia dintre cele două finaliste, locul urmând să fie stabilit prin tragere la sorți.



Deci România ar putea disputa la București o posibilă finală de Liga Națiunilor. De exemplu, împotriva Norvegiei, dacă va fi în Divizia C, sau împotriva Israelului sau Ungariei, dacă va fi în Divizia A.



Tragerea la sorți pentru play-off-urile Nations League va avea loc vinerea viitoare, pe 22 noiembrie, la Nyon!

FINAL » Cehia - Kosovo 2-1

Au marcat: Kral 71, 78 / Nuhiu 50

Kral 71, 78 / Nuhiu 50 Vezi AICI live + statistici

Match preview România - Suedia

Citește și:

GSP a aflat ambuscada pregătită de Contra! Surprizele cu Suedia: Tudor Băluță in, Răzvan Marin out! + Mitriță și Coman împreună

AICI ai cele mai interesante statistici + clasamente în timp real din fotbalul intern și internațional!